recursal/SuperWikiNEXT-32B huggingface dataset:
যুক্তির বিপক্ষে পর্যাপ্ত প্রতিযুক্তির অভাবে বা প্রতিযুক্তি না দিয়ে আবেগের দ্বারস্থ হওয়া হলো আবেগপ্রবণতার কুযুক্তি বা Appeal to emotion। এই ধরনের কুযুক্তি argumentum ad passiones নামেও পরিচিত। ভয়, হিংসা, বিদ্বেষ, করুণা, অহঙ্কার ইত্যাদি আবেগপ্রবণতার কুযুক্তির কারণ হতে পারে।

এধরনের তর্কে বিতার্কিক প্রতিপক্ষের পয়েন্টগুলো শণাক্ত করে না, সেই পয়েন্টগুলোর সংলগ্নতা কিংবা স্ববিরোধীতা খুঁজে বের করার চেষ্টাটা করে না। শ্রোতার আবেগ যে দিকে বইবে, বিতার্কিক সে দিকেই পাল তুলেন, আবেগের জোরেই তার কুতর্কের বহিত্র শ্রোতার অন্তরে নোঙর ফেলেন। মানুষ যেহেতু আবেগপ্রবণ প্রাণী, তাই তার যুক্তিবৃত্তির মাঝে আবেগের তন্তু থাকতেই পারে।

উদাহরণ
------

ধর্মানুভূতি নিয়ে হালের আলাপ-আলোচনা এরকম একটা উদাহরণ। ধর্মের সমালোচনা করা যাবে না কেন প্রতিপাদন করতে গিয়ে বলা হয়,

*কারো বাবা-মাকে কেউ গালি দিলে নিশ্চয়ই কেউ বসে রবে না? এজন্যই আমাদের ধর্মগুরু বা দেবতার বিরুদ্ধে কিছু বললে তার শাস্তি হবে।'*

বাঙালি সংস্কৃতিতে বাবা-মা যেহেতু একটু বেশিই সংবেদনশীল স্থানে আসীন, তাই যেকোন ব্যক্তি বা মতাদর্শকে বাবা-মায়ের সমতুল্য ঘোষণা করলে তা যাবতীয় আকাম হতে ইনডেমনিটি পেয়ে যায়। বলাই বাহুল্য, বাবা-মাও সমালোচনার ঊর্ধ্বে না। বাবা-মা তাদের ব্যক্তিগত চিন্তাভাবনাকে ঐশী অধিকারবলে রাষ্ট্রযন্ত্রে কিংবা সমাজে চাপিয়ে দিতে চাইলে আর দশটা রাজনৈতিক ব্যক্তি কিংবা পাবলিক ব্যক্তিত্বের মতোই তাদেরকে সমালোচনার শিকার হতে হবে।
কিন্তু কোন মতাদর্শ বা মতাদর্শ-প্রচারককে নিজের বাবা-মা'র সাথ তুলনা করে ধর্মীয় হত্যাকাণ্ডের বৈধতা দেওয়া যায় না।

তথ্যসূত্র
---------

1. ↑  "The Appeal to Emotion: Persuasion Through Feelings Rather than Facts – Effectiviology" (ইংরেজি ভাষায়)। সংগ্রহের তারিখ ২০১৯-১২-২৪।
2. ↑  Labossiere, Michael C.। "Fallacy: Appeal to Emotion"। Nizkor Project। ১৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৪।
3. ↑  "Your logical fallacy is appeal to emotion"। *yourlogicalfallacyis.com* (ইংরেজি ভাষায়)। সংগ্রহের তারিখ ২০১৯-১২-২৪।
4. ↑  "Appeal to Emotion"। *philosophy.lander.edu*। সংগ্রহের তারিখ ২০১৯-১২-২৪।
ইন্ডাক্টরের নকশা (উপরে) ও ছবি
**ইন্ডাক্টর** বা **আবেশক** বা **কয়েল** (ইংরেজি: **Inductor** বা **Choke** বা **Coil**) পরিবাহী তার (wire) পরিবেষ্টিত উপাদান যার কেন্দ্রীয় অংশ (core) সাধারনতঃ লৌহ বৈশিষ্ট (ferrous) হয়, কেন্দ্রতে অলৌহ উপাদান (non-ferrous material) বা বায়ু (air) থাকতে পারে।
আবেশক দুই-প্রান্ত বিশিষ্ট প্যাসিভ বৈদ্যুতিক উপাদান, যখন এটির মধ্য দিয়ে তড়িৎ প্রবাহিত হয়, তখন সেটি একটি চুম্বক ক্ষেত্রের মধ্যে শক্তি সঞ্চয় করে। উপাদানটি বৈদ্যুতিক ও ইলেকট্রনিক বর্তনীতে ব্যবহৃত হয়। এটির মধ্যদিয়ে পরিবর্তী তড়িৎ প্রবাহ সঞ্চালনে এর চারপাশে তড়িচ্চুম্বকীয় আবেশ সৃষ্টি হয় ও ফলে বিদ্যুৎশক্তি বাধাপ্রাপ্ত (inductive reactance) হয়। আবেশককে চুম্বকীয় বর্তনীর রোধ হিসেবে ধরা যায়।

অন্যান্য বিবরণ
--------------

* **প্রতীক:** ইংরেজির [**L**] অক্ষর দ্বারা চিহ্নিত করা হয় (Denoted by).
* **একক:** (**H**) (Unit).
* **প্রতিপাদিক একক:** হেনরি
* **মৌলিক:** Wb/A = V·s/A = kg·m2·s−2·A−2

ব্যবহার
-------

ৱেডিও তে আবেশকের ৱ্যবহার অপৱিহারয।

তথ্যসূত্র
---------

1. ↑  Alexander, Charles; Sadiku, Matthew. '**Fundamentals of Electric Circuits (3 ed.)**.. McGraw-Hill. p.২১১
**আম্বালা জেলা** ভারতের হরিয়ানা রাজ্যের ২২ টি জেলার মধ্যে অন্যতম একটি জেলা। আম্বালা শহর এ জেলার প্রশাসনিক সদর দপ্তর।

বিভাগ
-----

আম্বালা জেলা আম্বালা লোকসভা নির্বাচনী এলাকার অন্তর্গত, যা তফসিলি জাতিদের জন্য সংরক্ষিত। এ জেলায় চারটি বিধান সভার নির্বাচনী এলাকা (আম্বালা শহর, আম্বালা ক্যান্ট, মৌলানা ও নারায়রগড়) রয়েছে, যার সবগুলো আম্বালা লোকসভা নির্বাচনী এলাকার অংশ।

আম্বালা জেলা দুটি মহকুয়ায় বিভক্ত: আম্বালা ও নারায়রগড়। এছাড়াও এটি চারটি কমিউনিটি উন্নয়ন ব্লক ও ৭টি তহশিলে বিভক্ত। কমিউনিটি উন্নয়ন ব্লকগুলি হ'ল আম্বালা, আম্বালা ক্যান্ট, বড়ারা এবং নারায়ণগড়। তহসিলগুলি হ'ল আম্বালা, আম্বালা ক্যান্ট, বড়ারা, মুলানা, সাহা, শাহজাদপুর এবং নারায়ণগড়। আম্বালা জেলা আম্বালা বিভাগ ও আম্বালা পুলিশ রেঞ্জের অধীন।

জনসংখ্যা
--------

২০১১ সালের জনগণনা অনুসারে আম্বালা জেলার জনসংখ্যা ছিল ১,১২৮,৩০৫ জন, যা সাইপ্রাসের মোট জনসংখ্যার সমান বা মার্কিন যুক্তরাষ্ট্রের রোড আইল্যান্ডের মোট জনসংখ্যার সমান। জনসংখ্যার দিক থেকে এটি ভারতে ৪১০তম জনবহুল জেলা (মোট ৬৪০টি জেলার মধ্যে)। এ জেলার জনসংখ্যার ঘনত্ব প্রকি বর্গকিলোমিটারে ৭২০ জন লোক বসবাস করে (প্রতি বর্গমাইলে ১,৯০০ জন)। অম্বালা জেলার নারী পুরুষের অনুপাত প্রতি ১০০০ পুরুষের বিপরীতে ৮৮৫ জন মহিলা রয়েছে এবং এ জেলার সাক্ষরতার হার ৮১.৭৫%। হিন্দি (দেবনাগরী স্ক্রিপ্টে) হল রাজ্যের দাপ্তরিক ভাষা এবং সকল সরকারি যোগাযোগের জন্য হিন্দি ভাষা ব্যবহৃত হয়।

শহর ও গ্রাম
-----------

আরও দেখুন: আম্বালা জেলার গ্রামের তালিকা
* আম্বালা (শহর)
* আম্বালা সেনানিবাস (শহর)
* শাহজাদপুর (শহর)
* নারায়রগড় (শহর)
* কুরালি
* হার্বন
* বরারা (শহর)
* সাহা
* বাধৌলি (গ্রাম)
* মুলানা (শহর)
* কার্ধান (শহুরে গ্রাম)
* সাবলেটলি (গ্রাম)

তথ্যসূত্র
---------

1. ↑  "District Census 2011"। Census2011.co.in। ২০১৩। সংগ্রহের তারিখ ২৪ সেপ্টেম্বর ২০১৩।
**আব্দরাব্বুহ মানসুর হাদি** (আরবি: عبدربه منصور هادي  Yemeni pronunciation: [ˈʕæbdˈrɑb.bu mænˈsˤuːr ˈhæːdi]; জন্ম: ১ সেপ্টেম্বর ১৯৪৫) হলেন একজন ইয়েমেনি রাজনীতিবিদ ও ইয়েমেন সেনাবাহিনীর প্রাক্তন ফিল্ড মার্শাল। তিনি ২৭ ফেব্রুয়ারি ২০১২ থেকে ইয়েমেনের রাষ্ট্রপতি পদে অধিষ্ঠিত আছেন এবং এর পূর্বে ১৯৯৪ থেকে ২০১২ পর্যন্ত ইয়েমেনের উপ রাষ্ট্রপতি ছিলেন।.

রাষ্ট্রপতি আলী আব্দুল্লাহ সালেহ চিকিৎসার জন্য সৌদি আরবে অবস্থানকালীন সময়ে, ২০১১ ইয়েমেন অভ্যুত্থানের ব্যর্থ চেষ্টার সময় যখন প্রেসিডেন্ট ভবনে হামলা হয়, তখন হাদি ৪ জুন থেকে ২৩ সেপ্টেম্বর ২০১১ পর্যন্ত ইয়েমেনের ভারপ্রাপ্ত রাষ্ট্রপতি ছিলেন। ২৩ নভেম্বর হাদি পুনরায় ভারপ্রাপ্ত রাষ্ট্রপতি হয়েছিলেন, যখন সালেহ রাষ্ট্রপতি নির্বাচনের জন্য ক্ষমতা থেকে অব্যাহতি নেন। মানসুর হাদি ২১ ফেব্রুয়ারি ২০১২ সালে পুনরাবর্তীকালীন সময়ে দুই বছরের জন্য রাষ্ট্রপতি পদের জন্য মনোনীত হয়েছিলেন, যাতে তিনি একমাত্র প্রার্থী ছিলেন। তার এ ক্ষমতার মেয়াদ শেষ হলে তিনি নিজেকে পুনরায় রাষ্ট্রপতি ঘোষণা করেছিলেন।

প্রাথমিক জীবন ও শিক্ষা
----------------------

মানসুর হাদি ১৯৪৫ সালে দক্ষিণ ইয়েমেনের আবিয়ানের তুকাইনে জন্মগ্রহণ করেন। ১৯৬৪ সালে তিনি সৌদি আরব ফেডারেশনের মিলিটারি অ্যাকাডেমি থেকে স্নাতক সম্পন্ন করেছিলেন। হাদি ১৯৬৬ সালে সামরিক বৃত্তি নিয়ে ব্রিটেনে গমন করেন কিন্তু তিনি কোন ইংরেজি বলেননি।

১৯৭০ তিনি অন্য আরেকটি সামরিক বৃত্তিতে ট্যাংক শিক্ষা নিতে ৬ বছরের জন্য মিশরে ছিলেন।
হাদি মিলিটারি কমান্ডিং শিক্ষার জন্য চার বছর সোভিয়েত ইউনিয়নে ছিলেন। তিনি ১৯৮৬ সালের পূর্ব পর্যন্ত দক্ষিণ ইয়েমেনের সেনাবাহিনীর বিভিন্ন উচ্চ পদে দ্বায়িত্ব পালন করেন। যখন দক্ষিণ ইয়েমেনের রাষ্ট্রপতি আলী নাসের মোহাম্মদের সাথে উত্তর ইয়েমেনের দ্বন্দ্ব লাগে এবং সামরিক যুদ্ধে দক্ষিণ ইয়েমেনের শাসিত দল সোসালিস্ট পার্টি হেরে যায়, তারপর পরই তিনি অবসর নিয়েছিলেন।

রাজনীতি
-------

হাদি ২০১২ রাষ্ট্রপতি নির্বাচনে একমাত্র প্রার্থী ছিলেন, যা ২১ ফেব্রুয়ারি ২০১২ সালে অনুষ্ঠিত হয়েছিলো। তার রাষ্ট্রপতি প্রার্থীতা ক্ষমতাসীন দল, পাশাপাশি সংসদের বিরোধী দ্বারাও সমর্থিত ছিল। নির্বাচন কমিশনের প্রতিবেদন অনুযায়ী ইয়েমেনের নিবন্ধিত ভোটারের মধ্যে ৬৫ শতাংশ ভোটার নির্বাচনে অংশগ্রহণ করেছিল। আব্দরাব্বুহ মানসুর হাদি ৯৯.৯৮% ভোট পেয়ে বিজয়ী হন এবং ২৫ ফেব্রুয়ারি ২০১২ সালে শপথ গ্রহণ করেছিলেন। তিনি আনুষ্ঠানিকভাবে ২৭ ফেব্রুয়ারি ২০১২ তারিখে ইয়েমেনের প্রেসিডেন্ট হিসেবে দ্বায়িত্ব গ্রহণ করেন, যখন সালেহ রাষ্ট্রপতির পদ থেকে পদত্যাগ করেন এবং আনুষ্ঠানিকভাবে হাদিকে ক্ষমতায় অধিষ্ঠিত করেন।

তথ্যসূত্র
---------

1. ↑  Profile, bbc.co.uk; accessed 6 April 2015.
2. ↑  "Abdrabbuh Mansur Hadi biography"। *Yemen Fox*। ২৩ ফেব্রুয়ারি ২০১২। ৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।
3. ↑  Kasinof, Laura (২৫ ফেব্রুয়ারি ২০১২)। "Yemen's New President Sworn Into Office"। *New York Times*। সংগ্রহের তারিখ ২৫ ফেব্রুয়ারি ২০১২।
4. ↑  "AFP: Yemen's Saleh formally steps down after 33 years"। Google। ২৭ ফেব্রুয়ারি ২০১২। সংগ্রহের তারিখ ১৪ এপ্রিল ২০১৩।
**মো. আবুল কাশেম ভূঁইয়া** বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন
-----------------

মো. আবুল কাশেম ভূঁইয়ার জন্ম চাঁদপুর জেলার শাহরাস্তি উপজেলার ভড়ুয়া গ্রামে। তার বাবার নাম আফাজউদ্দীন ভূঁইয়া ও মায়ের নাম শরিয়তের নেছা।

কর্মজীবন
--------

মুক্তিযুদ্ধে ভূমিকা
-------------------

মো. আবুল কাশেম ভূঁইয়া ১৯৭১ সালে এসএসসি পরীক্ষার্থী ছিলেন। প্রতিরোধযোদ্ধাদের সঙ্গে যোগ দিয়ে স্বল্প প্রশিক্ষণ নিয়ে যুদ্ধ করেন। মে মাসের প্রথমার্ধে তিনি ছিলেন কুমিল্লার বিবিরবাজারে। সেখানে মুক্তিযোদ্ধাদের সঙ্গে পাকিস্তান সেনাবাহিনীর ভয়াবহ যুদ্ধ হয়। এ যুদ্ধে তিনি শহীদ হন। এ বিষয়ে ২ নং সেক্টরের সেক্টর কমান্ডার এবং 'কে-ফোর্স'-এর সর্বাধিনায়ক খালেদ মোশাররফ বলেন, ‌পাকিস্তানি বাহিনী এক দিন সন্ধ্যার সময় অতর্কিতে এ পজিশনের ওপর ৩৯ বালুচ রেজিমেন্টের সাহায্যে গোলন্দাজ বাহিনী এবং ট্যাংকের সাহায্যে প্রচণ্ড আক্রমণ চালায়। প্রথমে শত্রুসেনা পূর্ব দিকে আক্রমণ চালনা করে। এই আক্রমণ আমার সেনারা নস্যাৎ করে দেয় এবং শত্রুদের অনেক লোক নিহত ও আহত হয়। এরপর শত্রুসেনারা দক্ষিণ দিক থেকে আমাদের পজিশনের ওপর পেছনে বাম পাশে ট্যাংক ও ৩৯ বালুচ রেজিমেন্টের সাহায্যে আক্রমণ চালায়। চার-পাঁচ ঘণ্টা ধরে যুদ্ধ হয়। ট্যাংক ও গোলন্দাজ বাহিনীর প্রচণ্ড গোলাবর্ষণে এবং পেছন দিক থেকে আমরা ঘেরাও হওয়ার আশঙ্কায় আমাকে বাধ্য হয়ে এই অবস্থান ছাড়তে হয়। ‘এ যুদ্ধে ইপিআরের জওয়ানরা যথেষ্ট সাহসের পরিচয় দিয়েছে। বিশেষ করে মনে পড়ে এক নায়েকের কথা। সে শত্রুদের গুলি করতে করতে এত উত্তেজিত হয়ে পড়েছিল যে তাদের নিহতের বিপুলসংখ্যা দেখে একপর্যায়ে "জয়বাংলা" হুংকার দিয়ে দাঁড়িয়ে পড়ে। সেই সময় দুর্ভাগ্যবশত তার মাথায় গুলি লাগে এবং মারা যায়। ‘যুদ্ধে আমার ছয়জন সেনা মারা যায় এবং ৮-১০ জন আহত হয়। আহতদের পেছনে নিয়ে আসি। কিন্তু তাঁদের চিকিৎসার বন্দোবস্ত করতে পারিনি। এ রকম একজন আহত তরুণ ছাত্রের কথা মনে পড়ে, যাঁর পেটে গুলি লেগেছিল। কিন্তু তৎক্ষণাৎ অপারেশন করার ব্যবস্থা না থাকায় সে মারা যায়।’ এই আহত তরুণই ছিলেন মো. আবুল কাশেম ভূঁইয়া। মুক্তিযোদ্ধারা পরে তার মরদেহ সমাহিত করেন ভারতের মাটিতে।

পুরস্কার ও সম্মাননা
-------------------

* বীর বিক্রম

তথ্যসূত্র
---------

1. ↑  দৈনিক প্রথম আলো, "তোমাদের এ ঋণ শোধ হবে না"| তারিখ: ০১-০৪-২০১২[*স্থায়ীভাবে অকার্যকর সংযোগ*]

বহি:সংযোগ
---------
**আলবার্ট রোজ-ইন্স** (ইংরেজি: Albert Rose-Innes; জন্ম: ১৬ ফেব্রুয়ারি, ১৮৬৮ - মৃত্যু: ২২ নভেম্বর, ১৯৪৬) পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ স্লো লেফট-আর্ম অর্থোডক্স বোলার ছিলেন। পাশাপাশি নিচেরসারিতে ডানহাতে ব্যাটিং করতেন।

খেলোয়াড়ী জীবন
---------------

প্রথম-শ্রেণীর ক্রিকেটে খেলোয়াড়ী জীবন শুরুর সময়কালে দক্ষিণ আফ্রিকারও প্রতিনিধিত্ব করেন। ১৮৮৮-৮৯ মৌসুমে দক্ষিণ আফ্রিকা-ইংল্যান্ডের মধ্যকার ঐ খেলাটিই দক্ষিণ আফ্রিকার অভিষেক টেস্ট ছিল। এরপূর্বে রোজ অগণিতসংখ্যক বা এগারোজনের বেশি খেলোয়াড়দের নিয়ে গড়া দলে খেলেছিলেন। আরজে ওয়ারটনের নেতৃত্বাধীন ইংরেজ দল দক্ষিণ আফ্রিকায় পদার্পণ করলে পোর্ট এলিজাবেথে উভয় দলের সদস্য সংখ্যা সমান হয় ও নতুন যুগের সূচনা ঘটে। রোজ শূন্য ও ১৩ রান তোলেন। কিন্তু ইংল্যান্ডের প্রথম ইনিংসে ৫/৪৩ লাভে সক্ষমতা দেখান। খেলাটিতে অংশগ্রহণের ফলে প্রথম-শ্রেণীর ক্রিকেটে অভিষেক ঘটে তার। এরফলে প্রথম দক্ষিণ আফ্রিকান হিসেবে টেস্ট ক্রিকেট অভিষেকে পাঁচ-উইকেট পেয়েছেন তিনি। ফলশ্রুতিতে দুই সপ্তাহ পর কেপটাউনে দ্বিতীয় টেস্টেও তার অংশগ্রহণ ছিল। প্রথম ইনিংসে জে ব্রিগসের রেকর্ড গড়া ৮/১১ ও খেলায় ১৫/২৮ বোলিং পরিসংখ্যানের ফলে দক্ষিণ আফ্রিকা দল ইনিংস ও ২০২ রানে পরাজিত হওয়াসহ ২-০ ব্যবধানে সিরিজের পরাজয়বরণ করে।

এরপর রোজ আরও পাঁচটি প্রথম-শ্রেণীর ক্রিকেটে অংশ নেন। তন্মধ্যে কিম্বার্লির পক্ষে তিনটি ও ট্রান্সভালের পক্ষে দুইটিতে প্রতিনিধিত্ব করেন। তিনি স্লো লেফট-আর্ম বোলিং করতেন ও একটি সাময়িকীতে তাকে ‘ব্যাটসম্যানদের ত্রাসরূপে’ তুলে ধরা হয়। কিম্বার্লির পক্ষে খেলাকালীন প্রথম কারি কাপের খেলায় ৫/৫৫ লাভে করেন। এরফলে প্রতিপক্ষ ট্রান্সভাল পরাজিত হয়।

ব্যক্তিগত জীবন
--------------

সমারসেটের ওয়েলসে জন্মগ্রহণকারী ‘মার্গারেট ইভলিন’ নাম্নী এক রমণীর পাণিগ্রহণ করেন তিনি। এ দম্পতির এক পুত্রসন্তান ছিল।

২২ নভেম্বর, ১৯৪৬ তারিখে ৭৮ বছর বয়সে দক্ষিণ আফ্রিকার পূর্ব লন্ডনে তার দেহাবসান ঘটে। দক্ষিণ আফ্রিকান ক্রিকেটের সূচনালগ্নে অংশগ্রহণকারী অনেক ক্রিকেটারের ন্যায় তার মৃত্যুসম্পর্কীয় তথ্যাদিও অজ্ঞাত রয়ে গেছে। ফলশ্রুতিতে উইজডেনেও তার দেহাবসানের কথা তুলে ধরা হয়নি।

তথ্যসূত্র
---------

1. ↑  "1st Test: South Africa v England at Port Elizabeth, Mar 12-13, 1889"। *espncricinfo*। সংগ্রহের তারিখ ২০১১-১২-১৮।
2. ↑  "Albert Rose-Innes"। ESPNcricinfo। সংগৃহীত ১৮ জানুয়ারি ২০১৫।

আরও দেখুন
---------

* ডাডলি নোর্স
* কেপলার ওয়েসেলস
* দক্ষিণ আফ্রিকা জাতীয় ক্রিকেট দল

আরও পড়ুন
---------

1. *World Cricketers - A Biographical Dictionary* by Christopher Martin-Jenkins, published by Oxford University Press (1996).
2. *The Wisden Book of Test Cricket, Volume 1 (1877-1977)* compiled and edited by Bill Frindall, published by Headline Book Publishing (1995).
3. www.cricketarchive.com/Archive/Players.

বহিঃসংযোগ
---------

* ইএসপিএনক্রিকইনফোতে আলবার্ট রোজ-ইন্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আলবার্ট রোজ-ইন্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আল জাবালাইন ফুটবল ক্লাব** (আরবি: نادي الجبلين, ইংরেজি: Al-Jabalain FC; সাধারণত **আল জাবালাইন এফসি** এবং সংক্ষেপে **আল জাবালাইন** নামে পরিচিত) হচ্ছে হা'ইল ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের দ্বিতীয় স্তরের ফুটবল লিগ সৌদি প্রথম বিভাগ লিগে প্রতিযোগিতা করে। ১৯৫৯ সালে ক্লাবটি প্রতিষ্ঠিত হয়েছে। ১২,৫০০ ধারণক্ষমতাবিশিষ্ট প্রিন্স আব্দুল আজিজ বিন মুসা'ইদ স্টেডিয়ামে *আল বুন্নি* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় দেনিস লাভানিয়ে এবং সভাপতির দায়িত্ব পালন করছেন রাজিহ আল মিশাল।

ঘরোয়া ফুটবলে, আল জাবালাইন এপর্যন্ত ৩টি শিরোপা জয়লাভ করেছে; যার মধ্যে একটি সৌদি প্রথম বিভাগ লিগ শিরোপা রয়েছে। হামাদ আল জুহাইম, হাসান হাসিম আল আলি, কারলাও আতাকান্তে, তিয়াগো ওরোবো এবং হামিদ হাশিম ফাল্লাতাহের মতো খেলোয়াড়গণ আল জাবালাইনের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ২১ বছর পর, ১৯৮০–৮১ মৌসুমে আল জাবালাইন প্রথমবারের মতো সৌদি আরবের পেশাদার ফুটবলের শীর্ষ স্তর সৌদি পেশাদার লিগে অংশগ্রহণ করতে সক্ষম হয়েছিল। ১৯৮০ সালের সালের ২৪শে অক্টোবর তারিখে, সৌদি পেশাদার লিগে ক্লাব ইতিহাসে নিজেদের প্রথম ম্যাচে আল জাবালাইন আল আহলির বিরুদ্ধে ১–০ গোলের ব্যবধানে জয়লাভ করেছিল। তবে, তারা সৌদি পেশাদার লিগে তাদের প্রথম মৌসুমটি স্মরণীয় করে রাখতে পারেনি, কেননা ১৯৮০–৮১ সৌদি পেশাদার লিগে তারা ২টি জয় এবং ১টি ড্রয়ে মাত্র ৫ পয়েন্ট অর্জন করে পয়েন্ট তালিকার ১০ম দল হিসেবে সৌদি পেশাদার লিগ হতে অবনমিত হয়েছিল।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑

বহিঃসংযোগ
---------


উইকিমিডিয়া কমন্সে **আল জাবালাইন ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
বিআর আম্বেদকর (১৮৯১-১৯৫৬)
**আম্বেদকরবাদ** হলো ভারতীয় অর্থনীতিবিদ, ব্যারিস্টার, সমাজ সংস্কারক এবং জওহরলাল নেহরুর প্রথম মন্ত্রিসভায় প্রথম আইন ও বিচার মন্ত্রী বিআর আম্বেদকরের শিক্ষা, আদর্শ বা দর্শনকে বলা হয়। আম্বেদকরবাদের মধ্যে রয়েছে ভ্রাতৃত্ব, গণতন্ত্র, সাম্প্রদায়িক নির্বাচকমণ্ডলী, হিন্দুধর্ম থেকে ধর্মান্তরিতকরণ, রাজনৈতিক ক্ষমতা, আইনের শাসন, নবায়ন ইত্যাদি বিষয়গুলির উপর বিশেষ দৃষ্টিপাত। একজন **আম্বেদকরবাদী** হলেন যিনি আম্বেদকরের দর্শন অনুসরণ করেন। আম্বেদকরবাদী মতাদর্শের আইকনদের মধ্যে পেরিয়ার, জ্যোতিরাও ফুলে এবং অন্যান্যরাও রয়েছেন।

সামাজিক দর্শন
-------------

বি. আর. আম্বেদকরের মতে "সমাজ সর্বদা শ্রেণী দ্বারা গঠিত"। তাদের ভিত্তি ভিন্ন হতে পারে। একটি সমাজের একজন ব্যক্তি সর্বদা একটি শ্রেণীর সদস্য, তা সে অর্থনৈতিক, বুদ্ধিবৃত্তিক বা সামাজিক হতে পারে। এটি একটি সর্বজনীন সত্য, এবং আদি হিন্দু সংস্কৃতি এই নিয়মের ব্যতিক্রম হতে পারে না এবং আমরা জানি এটি ছিল না। সুতরাং, কোন শ্রেণীটি সর্বপ্রথম একটি বর্ণে রূপান্তরিত হয়েছিল, কারণ শ্রেণী এবং বর্ণ এক অর্থে, পাশের প্রতিবেশী, শুধুমাত্র একটি খাদ দ্বারা বিচ্ছিন্ন। "একটি জাতি একটি বন্ধ সামাজিক গোষ্ঠী।"

একটি ভারসাম্যপূর্ণ দৃষ্টিভঙ্গি দেখিয়ে, তিনি হিন্দু এবং মুসলমান উভয়েরই সমালোচক ছিলেন এবং লিখেছেন - "একটি "সাম্প্রদায়িক অস্বস্তিতে", উভয় সম্প্রদায় হিন্দু এবং মুসলিম, সামাজিক ন্যায়বিচারের জরুরি দাবিগুলিকে উপেক্ষা করে"। তাঁর থটস অন পাকিস্তান বইয়ে মুসলিমদেরও সমালোচক রয়েছে এবং তাঁর বইতে রয়েছে - *হিন্দু ধর্মের ধাঁধাঁ*, হিন্দু ধর্মের দর্শন, বর্ণ নির্মূল, ভারতে জাতি, শুদ্র কারা ছিল?, ভারতে বৌদ্ধধর্মের পতন ও পতন এবং মনুর পাগলামি-এর বিরুদ্ধে তিনি সরাসরি বর্ণবাদী হিন্দু সমাজের সমালোচনা করেন।

অস্পৃশ্যদের ভাল পোশাক না পরতে বাধ্য করা হয়েছিল কিন্তু আম্বেদকরের জন্য মামলাটি ছিল রাজনৈতিক প্রতিরোধের একটি কৌশল, ক্ষমতার দাবি, বর্ণপ্রবণ সমাজে বর্ণের বাধা ভাঙার একটি উপায়।

আম্বেদকর অস্পৃশ্যদের জন্য তাদের নিজস্ব প্রতিনিধিদের বিধানসভায় পাঠানোর জন্য পৃথক নির্বাচকমণ্ডলীর প্রস্তাব করেছিলেন কিন্তু গান্ধী এর বিরোধিতা করেছিলেন এবং পুনা চুক্তির পর তার পরাজয় হয়েছিল কিন্তু পরবর্তীতে তিনি সেটেলমেন্ট কমিশন প্রতিষ্ঠার পক্ষে কথা বলেন যা তফসিলি জাতিদের জন্য পৃথক গ্রাম প্রদান করবে।

তথ্যসূত্র
---------

1. ↑  Rukmini Bhaya Nair, Peter Ronald deSouza (২০২০)। *Keywords for India: A Conceptual Lexicon for the 21st Century*। Bloomsbury Publishing। পৃষ্ঠা 201–202। আইএসবিএন 978-1-350-03925-4।
2. ↑  Moon, Vasant (Comp), Dr. Babasaheb Ambedkar Writing and Speeches, Vol. 1, p. 15, Bombay: The Education Department, Government of Maharashtra, (1979).
3. ↑  Masoodi, Ashwaq (২০১৭-০৪-২১)। "The changing fabric of Dalit life"। *mint* (ইংরেজি ভাষায়)। সংগ্রহের তারিখ ২০২২-০৯-০৯।
4. ↑  "RAS | B R Ambedkar on Caste and Land Relations in India"। *ras.org.in*। সংগ্রহের তারিখ ২০২২-০৯-০৯।
5. ↑  Balakrishnan, Uday (২০২০-০৪-১৪)। "Ambedkar and the Poona Pact"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২২-০৯-০৯।

### সূত্র

* Omvedt, Gail (১৮ আগস্ট ২০০৩)। *Buddhism in India: Challenging Brahmanism and Caste* (ইংরেজি ভাষায়)। SAGE Publications। আইএসবিএন 978-0-7619-9664-4।
মাদ্রাসার লোগো
**আল জামিয়াতুল ইসলামিয়া দারুল উলুম বরুড়া** সংক্ষেপে **বরুড়া দারুল উলুম মাদ্রাসা** কুমিল্লা জেলায় অবস্থিত একটি কওমি মাদ্রাসা। এই মাদ্রাসাটি স্থানীয়ভাবে **বরুড়া পুরাতন মাদ্রাসা** নামেও পরিচিত। মাদ্রাসাটি কুমিল্লা জেলার বরুড়া উপজেলা উপশহরে অবস্থিত। বাংলাদেশের অন্যতম বৃহৎ ও প্রাচীন এ শিক্ষাপ্রতিষ্ঠানটি ১৯০৯ সালে (১৩২৭ হিজরি) প্রতিষ্ঠিত হয়। এই শিক্ষা প্রতিষ্ঠানটি দারুল উলুম দেওবন্দের পাঠ্যসূচী দ্বারা শিক্ষাক্রম প্রবর্তন করে। এই প্রতিষ্ঠানটি ভারতীয় উপমহাদেশে ইসলাম শিক্ষার প্রসারে গুরুত্বপূর্ণ ভূমিকা রেখে চলছে।

ইতিহাস
------

মাদ্রাসাটি উজানীর পীর মাওলানা ক্বারী ইব্রাহিম (কুতুব রশিদ আহমদ গাংগুহীর খলিফা) এর নির্দেশে তারই খলিফা মাওলানা আফতাবুদ্দিন ১৯০৯ সালে তথা ১৩২৭ হিজরীতে প্রতিষ্ঠা করে। মাদরাসা ১৯০৯ সালে একটি অস্থায়ী ঠিকানায় প্রতিষ্ঠালাভ করে। পরবর্তীতে এই শিক্ষা প্রতিষ্ঠানটি বর্তমান ঠিকানা বড়ুরা উপজেলা শহরে স্থানান্তরিত হয়। এই প্রতিষ্ঠানটি এ অঞ্চল ইসলামী শিক্ষা ও ইসলামী শিক্ষাবিপ্লবের সূত্রপাত ঘটায়।

১৮৬৬ সালে ইংরেজ সংস্কৃতির বিপক্ষে ইসলাম ধর্মীয় শিক্ষা ও সংস্কৃতি সংরক্ষণে ঐতিহ্যবাহী ইসলামী প্রতিষ্ঠান দারুল উলুম দেওবন্দ প্রতিষ্ঠিত হয়। এই একই লক্ষ্যে আল-জামিয়াতুল ইসলামিয়া দারুল উলূম বরুড়া মাদরাসা স্থাপন করা হয়।

ব্যবস্থাপনা ও ব্যাপ্তি
----------------------

মাদ্রাসাটি বাংলাদেশের প্রধান পাঁচটি বৃহত্তম মাদ্রাসার মধ্যে অন্যতম। মাদ্রাসাটি অত্র এলাকার ছোট ছোট ইসলামিক বিদ্যালয় ও মাদ্রাসা নিয়ন্ত্রণ করে থাকে।

তথ্যসূত্র
---------

1. ↑  "বরুড়া কওমি মাদ্রাসা দারুল উলূম পরিদর্শন করলেন ইউএনও আনিসুল ইসলাম"। [*স্থায়ীভাবে অকার্যকর সংযোগ*]
2. ↑  "কুমিল্লা জেলার বৃহত্তম মাদ্রাসা, আল জামিয়াতুল ইসলামিয়া দারুল উলূম বরুড়া কুমিল্লা"।
3. ↑  "কওমী মাদরাসা শিক্ষা বোর্ডের পরীক্ষার ফলাফল প্রকাশ গড় পাশের হার ৭৪.৯৩ %"। *The Daily Sangram*। সংগ্রহের তারিখ ২০২১-০৪-০৫।

গ্রন্থপঞ্জি
-----------

* আজমী, নূর মুহাম্মদ (২০০৮)। *হাদিসের তত্ত্ব ও ইতিহাস*। বাংলাবাজার, ঢাকা: এমদাদিয়া পুস্তকালয়। পৃষ্ঠা ২৯৭।
* সাইয়েদ, আহসান (২০০৬)। *বাংলাদেশে হাদীছ চর্চা উৎপত্তি ও ক্রমবিকাশ*। সেগুনবাগিচা, ঢাকা: অ্যাডর্ন পাবলিকেশন্স। পৃষ্ঠা ১০৪। আইএসবিএন 9842000184।
**রাকিব হোসেন** (জন্ম: ২০ নভেম্বর ১৯৯৮) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৮–১৯ মৌসুমে তিনি রহমতগঞ্জে যোগদান করেছেন, রহমতগঞ্জের হয়ে তিনি ২২ ম্যাচে ৩টি গোল করেছেন। পরবর্তীকালে, তিনি চট্টগ্রাম আবাহনী এবং ঢাকা আবাহনীর হয়ে খেলেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন। 

২০২০ সালে, রাকিব বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।

প্রারম্ভিক জীবন
---------------

রাকিব হোসেন ১৯৯৮ সালের ২০শে নভেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২০ সালের ১৯শে জানুয়ারি তারিখে, মাত্র ২১ বছর ২ মাস বয়সে, রাকিব শ্রীলঙ্কার বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে মধ্যমাঠের খেলোয়াড় মানিক হোসেন মোল্লার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২১ নম্বর জার্সি পরিধান করে একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রাকিব সর্বমোট ৩ ম্যাচে অংশগ্রহণ করেছেন। শ্রীলঙ্কার বিরুদ্ধে জাতীয় দলের হয়ে অভিষেক ম্যাচে বাংলাদেশের হয়ে তৃতীয় গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন।

পরিসংখ্যান
----------

### আন্তর্জাতিক

*৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০২০ | ৩ | ০ |
| ২০২১ | ১৩ | ০ |
| ২০২২ | ৬ | ০ |
| সর্বমোট | ২২ | ০ |

তথ্যসূত্র
---------

1. ↑  "Matin brace fires Bangladesh to semis"। *DhakaTribune.com*।
2. ↑  "Bangladesh vs. Sri Lanka - January 19, 2020"। *ইএসপিএন* (ইংরেজি ভাষায়)। সংগ্রহের তারিখ ১৪ এপ্রিল ২০২১।
3. ↑  "Sri Lanka - Bangladesh live - 19 January 2020"। *ইউরোস্পোর্ট* (ইংরেজি ভাষায়)। সংগ্রহের তারিখ ১৪ এপ্রিল ২০২১।

বহিঃসংযোগ
---------

* সকারওয়েতে রাকিব হোসেন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রাকিব হোসেন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রাকিব হোসেন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রাকিব হোসেন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রাকিব হোসেন (ইংরেজি) উইকিউপাত্তে এটি সম্পাদনা করুন

| * দে
* স
বসুন্ধরা কিংস  – বর্তমান দল |
| --- |
| 
* ১ জিকো
* ২ আরাফাত
* ৩ খানজাদেহ
* ৪ তপু (অধি:)
* ৫ টুটুল
* ৭ জনি
* ৮ মিগেল
* ৯ ডরিয়েল্টন
* ১০ রবিনিয়ো
* ১১ সবুজ
* ১২ বিশ্বনাথ
* ১৩ ফাহাদ
* ১৪ নাবিল
* ১৫ বিপলু
* ১৭ রানা
* ২০ রাকিব
* ২২ সাদ
* ২৫ সুলতান
* ২৭ মেহেদী
* ২৯ মতিন
* ৩১ হৃদয়
* ৩৩ মুরসালিন
* ৩৬ রিমন
* ৪০ তারিক
* ৫২ সাব্বির
* ৫৫ আতিকুজ্জামান
* ৬৬ কিরণ
* ৭১ রিমন
* ৭২ রবিউল
* ৭৭ গফুরভ
* ৯৯ সুমন
* ম্যানেজার: ব্রুসোন

 |
Joseph Scaliger-এর *De emendatione temporum* (১৫৮৩) এর মাধ্যমে আধুনিক কালনিরূপণবিদ্যার যাত্রা শুরু হয়েছে।
**কালনিরূপণবিদ্যা** (ইংরেজি ভাষায়: Chronology) বলতে সময়কে ক্রমান্বয়ে সাজিয়ে বিভিন্ন ঘটনা যে সমায়ানুক্রমে ঘটেছে সেভাবে লিপিবদ্ধ করার পদ্ধতিকে বোঝায়। মানব সভ্যতার বিভিন্ন ঘটনার কালনিরূপণ করার প্রক্রিয়া বর্ষপঞ্জির সাথে নিবিঢ়ভাবে সম্পর্কিত।

বৈজ্ঞানিক কালনিরূপণবিদ্যা মহাবিশ্বের বিভিন্ন ঘটনা যে ক্রমে এবং যে সময়ে ঘটেছে তা আবিষ্কার করে পুরো ইতিহাসকে একটিমাত্র সময়ের স্কেলে সাজানোর চেষ্টা করে। বিজ্ঞানের বিভিন্ন ক্ষেত্রে এর ব্যবহার দেখা যায়। যেমন, জ্যোতির্বিজ্ঞানে মহাজাগতিক ঘটনাগুলোকে হাজার বা লক্ষ লক্ষ বছরের স্কেলে বিচার করা হয়, ভূতত্ত্ব এবং জীবাশ্মবিজ্ঞানে পৃথিবী এবং প্রাণের উদ্ভব ও বিবর্তনের ইতিহাস তুলে ধরার জন্য কয়েক শত বা কয়েক হাজার বছরের স্কেল ব্যবহার করা হয়। ভূ-কালনিরূপণবিদ্যা একেবারে প্রাচীন কাল থেকে শুরু করে এমনকি সভ্যতার ইতিহাস পর্যন্ত নেমে আসে, এটিও কয়েক হাজার বছরের স্কেলে কাজ করতে পারে। সব ধরনের কালনিরূপণবিদ্যার মধ্যে সবচেয়ে ছোট স্কেল ব্যবহার করা হয় মানব সভ্যতার বিভিন্ন ঘটনা লিপিবদধ করতে।

প্রাচীন কালের মানুষরা যে ধরনের ঐতিহাসিক কালনিরূপণবিদ্যায় অভ্যস্ত ছিল তা আধুনিক কালের নিখুঁত গবেষণায় অনেক সময়ই ভুল বিবেচিত হয়। কারণ তাদের প্রক্রিয়া সম্পর্কে অনেক সময় স্পষ্ট কিছু জানা যায় না এবং অনেক ক্ষেত্রে তাদের কালনিরূপণের পদ্ধতিটিই খুব ঘোলাটে। সেকালের সঠিক ইতিহাস তুলে আনতে তাই অনেক সময়ই জীবাশ্ম এবং প্রত্নতত্ত্ব ব্যবহার করা হয়।

তথ্যসূত্র
---------

1. ↑  Richards, E. G. (১৯৯৮)। *Mapping Time: The Calendar and History*। Oxford: Oxford University Press। পৃষ্ঠা ১২–১৩। আইএসবিএন 0-19-286205-7।  একের অধিক `|লেখক=` এবং `|শেষাংশ=` উল্লেখ করা হয়েছে (সাহায্য)
2. ↑  Chronology, এনসাইক্লোপিডিয়া ব্রিটানিকা
| হায়ারোগ্লিফিকে আম্মিত |
| --- |
| *ammt**মৃতদের দেহ ভক্ষক* |
|  |

একজন মানুষের হৃদয়কে তুলনা করছে মাআত সাথে আর মাআত বসে দেখছে।
প্রাচীন মিশরীয় ধর্মে, **আম্মিত** (ইংরেজি: Ammit; **আম্মুত** এবং **আহেমাইত** ও উচ্চরণ করা হয়ে থাকে, যার অর্থ "গ্রাসক" অথবা "দেহ ভক্ষক") হল একটি মহিলা দানব যার দেহ গঠিত হয়েছে সিংহ, জলহস্তী এবং কুমিরের অংশ দিয়ে। প্রাচীন মিশরীদের জানা মতে এই তিনটি ছিল বৃহত্তম প্রাণী যারা "মানুষ ভক্ষণ" করে। এটি হল অন্ত্যোষ্টিক্রিয়ার দেবতা, তার নামের উপাদি গুলো হল "মৃতদের দেহ ভক্ষক"; "অন্তরের ভক্ষক" এবং "মৃত্যুর মহান"।

আম্মিত মিশরীয় পাতালে, দুয়াতের বিচারের মানদন্ডর নিকট বসবাস করে। দুই সত্যের ঘরে, আনুবিস একজন মানুষের হৃদয়কে তুলনা করে মাআত সাথে। মাআত হল সত্যের দেবী, যাকে কখনও কখনও প্রতীকীরূপে অঙ্কন করা হতো উটপাখির পালকের মত। যদি হৃদয় ঘাঁটি হিসেবে বিচার না হতো, তখন আম্মিত তাকে খেয়ে ফেলত এবং তাকে ওসাইরিস ও অমরত্বের দিকে যাত্রায় অনুমতি দেওয়া হতো না। একবার আম্মিত হৃদয়কে খেয়ে ফেললে, বিশ্বাস করা হয় যে আত্মা সবসময় অস্থির হয়ে যায়, একে বলা হয় "দ্বিতীয়বার মৃত্যু"। আম্মিতকে কখনও কখনও অগ্নির হ্রদেও দাঁড়েতে বলা হতো। কিছু ঐতিহ্যে, অযোগ্য হৃদয়গুলোকে মেরে ফেলার জন্য অগ্নিময় হ্রদে নিক্ষেপ করা হয়। কিছু পণ্ডিত বিশ্বাস করে যে আম্মিত এবং হ্রদ দুটি ধ্বংসের একই ধারণা প্রতিনিধিত্ব করে।

আম্মিততের উপাসনা হতো না এবং একে কখনও দেবী হিসেবে করা হয়নি। কিন্তু তার দেহ গঠিত করা হয়েছে সেই সব প্রাণী দ্বারা যা মিশরীয়রা ভয় করতো। তাদেরকে ভয় দেখানো হতো অস্থিরতা সাথে বেধে রাখার যদি আম্মতের নীতিনিয়ম না অনুসরণ করতো।

আরও দেখুন
---------

* প্রাচীন মিশরীয় ধর্ম
* বুক অফ দ্য ডেড
* মাআত
* সেখেমেত
* অগ্নির হ্রদ
* আনুবিস
* তাওয়ারেত
* দুয়াত

তথ্যসূত্র
---------

1. 1 2  Ammit - Ammut, crystalinks.com
2. ↑  Ammit  ওয়েব্যাক মেশিনে আর্কাইভকৃত ১৯ নভেম্বর ২০১৭ তারিখে, Encyclopedia Mythica by Micha F. Lindemans.

বহিঃসংযোগ
---------

* Ammit in occultopedia
**আল-তালাবি** (আবু ইসহাক আহমাদ ইবনে মুহাম্মদ ইবনে ইব্রাহিম আল-নিশাপুরী আল-তালাবি اسحاق أحمد بن محمد بن ابراهيم الثعلبي, মৃত্যু নভেম্বর ১০৩৫ খ্রিস্টাব্দ) হলেন একাদশ শতাব্দীর পারস্য বংশোদ্ভূত একজন ইসলামী পণ্ডিত।

তাঁকে সুন্নি পণ্ডিতরা শীর্ষ স্থানীয় একজন ওলামা হিসেবে সম্মান করেন। *তাবাকাত আল-কুবরার* তৃতীয় খণ্ডের ২৩ পৃষ্ঠায় তালাবীকে নিম্নরূপভাবে মূল্যায়ন করা হয়েছে:

> কুরআন সম্পর্কে জ্ঞান ও আহলে সুন্নাহর ইমাম আবু কাসিম আল কুরশ্রী মন্তব্য করেছেন আল্লামা তালাবি তাঁর সময়ের সর্বশ্রেষ্ঠ আলেম ছিলেন "আমি আল্লাহকে একটি স্বপ্নে দেখতেছিলাম, আমি তাঁর সাথে কথা বলছিলাম এবং শ্লোক করছি, আমাদের কথোপকথনের সময় আল্লাহ বললেন, একজন ধার্মিক ব্যক্তি আসছেন, আমি তাকিয়ে দেখলাম এবং আহমাদ বিন তালাবি আমাদের দিকে আসছিলেন।"
> 
>

রচনা
----

আল-তালাবি তাঁর দুটি রচনার জন্য বিখ্যাত: তাফসীর আল-তালাবি এবং নবীদের কাহিনী নিয়ে একটি বই, ʿ*আরাইস আল-মাজলিস ফি কিসাস আল-আম্বিয়া*ʾ। পরেরটি 'শিক্ষা এবং আনন্দের জন্য রচনা করা জনপ্রিয় উদ্ভাবনি কাজ হিসাবে চিহ্নিত হয়েছে। নবীদের ঐতিহাসিক ক্রম অনুসারে সংগঠিত, অনেক বিবরণী আল-তাবারি দ্বারা ব্যবহৃত একই উৎস থেকে বিবৃত হয়েছে ... এটি আল-কিসাই এর রচনার পাশাপাশি ইসলামিক নবী কাহিনীর আদর্শ উৎসে পরিণত হয়েছে। আল-তালাবির তাফসীরের বিপরীতে এটি বহুবার মুদ্রিত হয়েছে।

আরও দেখুন
---------

* ইসলামের সমসাময়িক মুসলমান পণ্ডিতদের তালিকা

তথ্যসূত্র
---------

1. ↑  Frye, ed. by R.N. (১৯৭৫)। *The Cambridge history of Iran.* (Repr. সংস্করণ)। London: Cambridge U.P.। পৃষ্ঠা 469। আইএসবিএন 978-0-521-20093-6। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  A. Rippin, "al-T̲h̲aʿlabī", in *Encyclopaedia of Islam, Second Edition*, edited by: P. Bearman, Th. Bianquis, C.E. Bosworth, E. van Donzel, W.P. Heinrichs. Consulted online on 30 September 2018. ডিওআই:10.1163/1573-3912\_islam\_SIM\_7517, আইএসবিএন ৯৭৮৯০০৪১৬১২১৪.
3. ↑  A. Rippin, "al-T̲h̲aʿlabī", in *Encyclopædia of Islam,* ed. by P. J. Bearman and others, 2nd edn, 12 vols (Leiden: Brill, 1960–2005), http://dx.doi.org10.1163/1573-3912\_islam\_SIM\_7517%5B%5D.
**আলভা মিরডাল** (৩১ জানুয়ারি ১৯০২ - ১ ফেব্রুয়ারি ১৯৮৬) ছিলেন একজন সুইডিশ সমাজবিজ্ঞানী, কূটনীতিক এবং রাজনীতিবিদ। তিনি নিরস্ত্রীকরণ আন্দোলনের একজন নেতৃস্থানীয় ব্যক্তি ছিলেন। ১৯৮২ সালে আলফনো গার্সিয়া রোবেলের সাথে মিলে তিনি নোবেল পুরস্কার লাভ করেন।[] ১৯২৪ সালে তিনি গানার মিরডালকে বিয়ে করেন।

জীবনী
-----

### প্রারম্ভিক জীবন

আলভা মিরডাল উপসালাতে ১৯০২ সালের ৩১ জানুয়ারি জন্মগ্রহণ করেন। তার পিতার নাম আলবার্ট রেইমার (১৮৭৬-১৯৪৩) ও মাতার নাম লুয়া জনসন (১৮৭৭-১৯৪৩)। তার চার ভাইবোন ছিল। তারা হলেন, রুথ (১৯০৪-১৯৮০), ফুকি (১৯০৬-১৯৭৭), মে (১৯০৯-১৯৪১) এবং স্টিং (১৯১২-১৯৭৭)। তার পিতা সমাজতান্ত্রিক এবং আধুনিক উদারতাবাদী ছিলেন।শৈশবে তার পরিবার বিভিন্ন সময় বিভিন্ন স্থানে স্থানান্তর হন। তিনি মনোবিজ্ঞান এবং পারিবারিক সমাজবিজ্ঞান বিষয়ে পড়ালেখা করেন। ১৯২৪ সালে তিনি স্টকহোম থেকে স্নাতক সম্পন্ন করেন।

১৯২৯ সালে আলভা ও তার স্বামী গানার রকিফেলার ফেলো হিসেবে মার্কিন যুক্তরাষ্ট্রে ভ্রমণের সুযোগ পেয়েছিলেন। যুক্তরাষ্ট্রে গিয়ে মিরাডাল তার মনোবিজ্ঞান ও সমাজবিজ্ঞানে আরও অধ্যায়ন করেন। তিনি শিশুদের শিক্ষা নিয়েও কাজ করেন। যুক্তরাষ্ট্রে কয়েক বছর অতিবাহিত করার পর তিনি ও তার স্বামী আরও পড়ালেখার জন্য জেনেভায় স্থানান্তরিত হন। জেনেভাতে তারা জনসংখ্যা তত্ত্ব নিয়ে পড়ালেখা শুরু করেন যেহেতু সে সময় অনেক ইউরোপীয়কে জনসংখ্যার নিম্নগামীতা উদ্বিগ্ন করে তুলছিল।

### যুদ্ধ পরবর্তী জীবন

মুরডাল স্টকহোম আন্তর্জাতিক শান্তি গবেষণা প্রতিষ্ঠান তৈরিতে অংশ নিয়েছিলেন, ১৯৬৬ সালে পরিচালনা বোর্ডের প্রথম চেয়ারম্যান হন।

তথ্যসূত্র
---------

1. ↑  "Biografie Alva Myrdal"। *50 Klassiker der Soziologie, Universitat Graz*। ৭ মে ২০১৯ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৩।
2. ↑  Lutteman, Elisabeth (২০০৬)। *Musikklass – ett pedagogiskt spänningsfält* (পিডিএফ) (B.A.) (Swedish ভাষায়)। Luleå Tekniska Universitet। পৃষ্ঠা 7–8। আইএসএসএন 1402-1773। সংগ্রহের তারিখ ১৪ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
The chemical structure of 1-butyl-3-methylimidazolium hexafluorophosphate ([BMIM]PF6), a commonly encountered ionic liquid.
**আয়নীয় তরল** (Ionic Liquid) হল একধরনের লবণ, যা সাধারণ অবস্থায় তরল থাকে। অন্যভাবে বললে, যে সমস্ত লবণের গলনাঙ্ক ১০০ ডিগ্রী সেল্সিয়স (আপাত নির্ধারিত মান) এর কম হয়, শুধুমাত্র তাদেরকেই এই নামে ডাকা হয়। সাধারণ তরল (যেমন জল বা তেল) যেমন শুধু অণু দিয়ে গঠিত হয়, সেরকম না হয়ে আয়নীয় তরল শুধুমাত্র অথবা বেশির ভাগটাই আয়ন দিয়ে গঠিত হয়। এই নামে ছাড়াও এদেরকে আয়নীয় লবণ, তরল লবণ, অথবা গলিত লবণ ইত্যাদি বিভিন্ন নামেও ডাকা হয়ে থাকে।

বেশ কিছু নতুন এবং আকর্ষণীয় বৈশিষ্ট্য থাকার জন্য আয়নীয় তরল অনেক ক্ষেত্রে প্রয়োগ করা হয়েছে, এবং এখনো অনেক জায়গাতে এদের প্রয়োগে সুফল পাওয়া যেতে পারে। সাধারণ লবণ (NaCl) ও সম্পূর্ণ ভাবে আয়ন দিয়ে গঠিত হলেও, এর গলনাঙ্ক অনেক বেশি (801 °C)। এজন্যে সাধারণ লবণকে আয়নীয় কঠিন পদার্থ বলা যেতে পারে।

তথ্যসূত্র
---------

1. ↑  Thomas Welton (১৯৯৯)। "Room-Temperature Ionic Liquids"। *Chem. Rev.*। **99**: 2071–2084। ডিওআই:10.1021/cr980032t।
2. ↑  F. Endres, S. Zein El Abedin (২০০৬)। "Air and water stable ionic liquids in physical chemistry"। *Phys. Chem. Chem. Phys.*। **8** (18): 2101–16। ডিওআই:10.1039/b600519p। পিএমআইডি 16751868। বিবকোড:2006PCCP....8.2101E।
3. ↑  Freemantle, Michael (২০০৯)। *An Introduction to Ionic Liquids*। Royal Society of Chemistry। আইএসবিএন 978-1-84755-161-0।

বহিঃসংযোগ
---------

* Ionic Liquids Biological Effects Database  ওয়েব্যাক মেশিনে আর্কাইভকৃত ২১ এপ্রিল ২০২১ তারিখে, free database on toxicology and ecotoxicology of ionic liquids
* Corresponding states for ionic fluids
**আল-ফোরকান মসজিদ** হচ্ছে একটি সালাফি ইসলামি মসজিদ, যেটি নেদারল্যান্ডসের এইন্থোভেনে অবস্থিত আল-ফোরকান ইসলামিক সেন্টারের একটি অংশ।

এই মসজিদে সৌদি ভিত্তিক আল-ওয়াকফ আল-ইসলামি ফাউন্ডেশন দ্বারা আয়োজিত ইসলামিক আইন বিষয়ক সেমিনার আয়োজন করা হয়েছে।

২০০৫ সালে, এই মসজিদটি বসনিয়া থেকে আগত জিহাদি ইমাম *ইশা বেরশামের* জন্য সকলের মনোযোগ আকর্ষণ করেছিল। গোয়েন্দা সংস্থা এআইভিডি তাকে জাতীয় সুরক্ষার জন্য হুমকি হিসাবে চিহ্নিত করেছিল; অন্যদিকে, সংহতকরণ এবং অভিবাসন মন্ত্রী রিতা ভারডোনক তাকে 'অবাঞ্ছিত বিদেশী' বলে দেশে নিষিদ্ধ ঘোষণা করেছিলেন। প্রাথমিকভাবে একটি আমস্টারডাম আদালত রায় দেন যে ইমাম আপাতত অবস্থান করতে পারেন  কিন্তু ২০০৭ সালের ২৭শে এপ্রিল তারিখে, রাজ্য কাউন্সিল অবশেষে ঘোষণা করে যে, বেরশাম পরবর্তী দশ বছর নেদারল্যান্ডসে প্রবেশ করতে পারবে না।

অন্য যে দু'জন ব্যক্তি আল-ফোরকান মসজিদে নিয়মিত নামাজ পড়েছিলেন; তারা হলেন আহমেদ এল বাকিয়ৌলি এবং খালিদ এল হাসনৌই। তারা আলজেরীয় সন্ত্রাসী গোষ্ঠী গ্রুপ "প্রচার এবং লড়াইয়ের জন্য সালাফিস্টে গ্রুপের" পবিত্র যুদ্ধে লড়াই করার জন্য নিয়োগ পেয়েছিল। তাদের উভয়কেই ভারত শাসিত কাশ্মীরে (যেখানে মুসলমানরা বিচ্ছিন্নতাবাদী যুদ্ধে লড়াই করে) হত্যা করা হয়েছে।

তথ্যসূত্র
---------

1. ↑  Vidino, Lorenzo (৭ আগস্ট ২০০৩)। "Dutch Lessons"। *The Wall Street Journal Europe* (ইংরেজি ভাষায়)। ৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩১ মে ২০১৭।
2. ↑
3. ↑   (ইংরেজি)
4. ↑  "Archived copy" (ওলন্দাজ ভাষায়)। ২০১১-০৭-২৪ তারিখে মূল থেকে আর্কাইভ করা। সংগ্রহের তারিখ ২০১১-০২-১৭।
5. ↑   (ওলন্দাজ)
6. ↑    ওয়েব্যাক মেশিনে আর্কাইভকৃত ২০ জুলাই ২০১১ তারিখে (ওলন্দাজ)

বহিঃসংযোগ
---------

* আল-ফোরকান মসজিদের ওয়েবসাইট (ওলন্দাজ)

| * দে
* স
 নেদারল্যান্ডের মসজিদ |
| --- |
| মসজিদ | 
* আল ফোরকান মসজিদ
* নীল মসজিদ
* এল তাওহীদ মসজিদ
* মেভলানা মসজিদ
* উলু মসজিদ (ইউট্রেখ্ট)
* ওয়েস্টার মসজিদ

 | নেদারল্যান্ডের পতাকা |
| অন্যান্য | 
* নেদারল্যান্ডের মসজিদসমূহের তালিকা
* নেদারল্যান্ডে ইসলাম

 |
আবু সায়েদ নামে পরিচিত **আব্দুর রহমান গালিব** ছিলেন একজন পাকিস্তানি ইসলামি জঙ্গি। তিনি খোরাসান ইসলামিক স্টেট অফ ইরাক অ্যান্ড দ্য লেভান্ট -এর নেতৃত্ব দিয়েছিলেন।

ইতিহাস
------

তিনি ১৯৮০-এর দশকে পাকিস্তানের ফেডারেল অ্যাডমিনিস্ট্রেটেড ট্রাইবাল এরিয়াসের অংশ বাজাউর এজেন্সিতে জন্মগ্রহণ করেন। ১৯৯০-এর দশকে তিনি তেহরিক-ই-নাফাজ-ই-শরিয়ত-ই-মোহাম্মদি-তে যোগ দেন এবং পরে আফগানিস্তানে তালেবানদের সাথে লড়াই করেন। ২০০১ সালে তালেবান সরকারের পতনের পর তিনি ইসলামি শিক্ষালাভের জন্য বাজাউরে ফিরে আসেন এবং টিএসএনএমে কাজি নিযুক্ত হন। তিনি টিএনএসএম নেতা মৌলভী ফকির মোহাম্মদের ঘনিষ্ঠ ছিলেন এবং ২০০৭ সালে তার সাথে তেহরিক-ই-তালেবান পাকিস্তানে যোগ দেন।

২০১১ সালে আব্দুর রহমান বাজাউরে টিটিপি নেতার সহকারী ছিলেন। ২০১২ সালের বিমান হামলায় টিটিপি প্রধান জামাল সৈয়দকে ("দাদুল্লাহ") হত্যা করার পরে তাকে মিথ্যা দোষী সাব্যস্ত করা হয়।

দাদুল্লাহর মৃত্যুর পর আবু বকরকে টিটিপির নির্বাচিত করা হয় এবং ২০১৪ সালের ফেব্রুয়ারিতে আবু বকর খোরাসান প্রদেশের ইসলামিক স্টেট অফ ইরাক অ্যান্ড দ্য লেভান্ট - এ যোগদান করলে আব্দুর রহমান তাকে অনুসরণ করেন। ২০১৬ সালের আগস্টের শেষের দিকে আব্দুর রহমান নঙ্গরহার প্রদেশের আমির ছিলেন এবং আব্দুল হাসিব লোগারির একজন সহকারী ছিলেন বলে জানা গেছে।

আব্দুর রহমান কুনার প্রদেশে আইএসের অভিযান সম্প্রসারণের পিছনে চালিকা শক্তি ছিলেন।

২০১৭ সালের এপ্রিল মাসে আইএসকেপির খিলাফত ঘাগ রেডিও তার সাক্ষাৎকার নেয় এবং সে বলে যে, জিহাদ "যুক্তরাষ্ট্র জয় করা এবং তার নাগরিকদের উপর তাওহীদ প্রতিষ্ঠা না করা পর্যন্ত" অব্যাহত থাকবে।

### মৃত্যু

২০১৭ সালের ১১ জুলাই মার্কিন যুক্তরাষ্ট্র কুনার প্রদেশের ওয়াতাপুর জেলায় ড্রোন হামলায় তার মৃত্যুর খবর পাওয়া যায়।

তথ্যসূত্র
---------

1. ↑  "TTP confirms death of its Bajaur chief"। *The Express Tribune* (ইংরেজি ভাষায়)। ২০১২-০৮-২৬। ২০২১-০৪-১৪ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।
2. ↑  "Another ISKP leader "dead": Where is the group headed after losing so many amirs?"। *Afghanistan Analysts Network - English* (পাশতু ভাষায়)। ২০১৭-০৭-২৩। ২০২১-০৪-০১ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।
3. ↑  Staff, Reuters (২০১৭-০৭-১৪)। "Head of Islamic State in Afghanistan killed: Pentagon"। *Reuters* (ইংরেজি ভাষায়)। ২০২১-০৪-১৩ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।
**আন-নুমান ইবনে মুকাররিন** ( আরবি: النعمان بن مقرن ) (মৃত্যু ডিসেম্বর ৬৪১) ছিলেন ইসলামের নবী মুহাম্মদের সাহাবী । তিনি ছিলেন বনু মুজায়না গোত্রের নেতা। বনু মুযায়না গোত্রের বাসস্থান ছিল ইয়াসরিবের পাশের মক্কাগামী কাফেলার রাস্তা থেকে কিছুটা দূরে।

আবু বকরে খিলাফতের সময়
----------------------

আন-নুমানের বেশ কয়েকজন ভাই ছিল এবং তারা সকলেই দক্ষ সৈন্য ছিল। আবু বকরের খিলাফতের সময় (৬৩২-৬৩৪ খ্রিষ্টাব্দ) আন-নুমান ও তার পরিবার ধর্মত্যাগী যুদ্ধের অবসান ঘটাতে প্রধান ভূমিকা পালন করেন। তারা ইরাকের যুদ্ধে খালিদ বিন ওয়ালিদের অধীনে লড়াই করেছিল এবং পরে আন-নুমান সাদ ইবনে আবি ওয়াক্কাসের অধীনে লড়াই করেছিল। কাসকরের যুদ্ধের পরে, নুমানকে কাসকর জেলার প্রশাসক নিযুক্ত করা হয়েছিল।

আন-নুমান বেসামরিক নিয়োগে অসন্তুষ্ট ছিলেন এবং খলিফা উমর ইবনে আল-খাত্তাবকে (রাজত্বকাল ৬৩৪-৬৪৪) সক্রিয় যুদ্ধের অনুরোধ জানিয়ে চিঠি লিখেছিলেন। নিহাওয়ান্দে কেন্দ্রীভূত পারস্যদের বিরুদ্ধে অভিযানে, উমর আন-নুমানকে মুসলিম সেনাবাহিনীর কমান্ডার নিযুক্ত করেছিলেন। তিনি ৬৪১ সালের ডিসেম্বরের তৃতীয় সপ্তাহে নিহাওয়ান্দের যুদ্ধের দ্বিতীয় পর্যায়ে নিহত হন।

তথ্যসূত্র
---------

1. ↑  Hasan, Masudul (১৯৮২)। *Hadrat ʻUmar Farooq*। Internet Archive। Lahore : Islamic Publications।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| অন্যান্য | 
* ইসলাম আনসিক্লোপেডিসি

 |
আবেগ নিবন্ধের সাথে বিভ্রান্ত হবেন না।

| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
* যতিচিহ্ন
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

**আবেগসূচক পদ** হলো সেসব পদ বা শব্দাংশ, যা দিয়ে মনের নানা ভাব বা আবেগকে প্রকাশ করা হয়। এই ধরনের পদ বাক্যের অন্য শব্দের সঙ্গে সরাসরি সম্পর্কিত না হয়ে স্বতন্ত্রভাবে ব্যবহৃত হয়। আবেগসূচক পদের পর সাধারণত আবেগসূচক চিহ্ন (!) ও কমা চিহ্ন (,) বসে।

প্রকারভেদ
---------

### সিদ্ধান্তবাচক আবেগ

এই ধরনের আবেগসূচক পদের সাহায্যে অনুমোদন, সম্মতি, সমর্থন ভাব প্রকাশ করা হয়। উদাহরণস্বরূপ-   
**হ্যাঁ,** আমাদের জিততেই হবে।  
 **বেশ,** তবে যাওয়াই যাক। 

### প্রশংসাবাচক আবেগ

এই ধরনের আবেগসূচক পদ প্রশংসাবাচক মনোভাব প্রকাশে ব্যবহৃত হয়। উদাহরণস্বরূপ-  
 **শাবাশ!** এমন খেলাই তো চেয়েছিলাম!  
 **বাহ্!** চমৎকার লিখেছ। 

### বিরক্তিসূচক আবেগ

এই ধরনের আবেগসূচক শব্দ অবজ্ঞা, ঘৃণা, বিরক্তি মনোভাব প্রকাশে ব্যবহৃত হয়। উদাহরণস্বরূপ-  
 **ছি ছি!** এরকম কথা তাঁর মুখে মানায় না।  
 **জ্বালা!** তোমাকে নিয়ে আর পারি না! 

### আতঙ্কসূচক আবেগ

এই ধরনের আবেগসূচক শব্দ আতঙ্ক, যন্ত্রণা, কাতরতা প্রকাশ করে। উদাহরণস্বরূপ-  
 **উহ্,** কী বিপদে পড়া গেল।  
 **বাপরে বাপ!** কী ভয়ঙ্কর ছিল রাক্ষসটা। 

### বিস্ময়সূচক আবেগ

এই ধরনের আবেগসূচক শব্দ বিস্মিত বা আশ্চর্য হওয়ার ভাব প্রকাশ করে। উদাহরণস্বরূপ-  
 **আরে!** তুমি আবার কখন এলে?  
 **আহ্,** কী চমৎকার দৃশ্য!

### করুণাসূচক আবেগ

এই ধরনের আবেগসূচক শব্দ করুণা, মায়া, সহানুভূতি মনোভাব প্রকাশ করে। উদাহরণস্বরূপ-  
 **আহা!** বেচারার এত কষ্ট।  
 **হায় হায়!** ওর এখন কী হবে!

### সম্বোধনসূচক আবেগ

এই ধরনের আবেগসূচক শব্দ সম্বোধন বা আহ্বান করার ক্ষেত্রে ব্যবহৃত হয়। উদাহরণস্বরূপ-  
 **হে বন্ধু,** তোমাকে অভিনন্দন।  
 **ওগো,** তোরা জয়ধ্বনি কর। 

### আলংকারিক আবেগ

এই ধরনের আবেগসূচক শব্দ বাক্যের অর্থের পরিবর্তন না ঘটিয়ে কোমলতা, মাধুর্যের মতো বৈশিষ্ট্য এবং সংশয় অনুরোধ, মিনতির মনোভাব প্রকাশের জন্যে অলংকার হিসেবে ব্যবহৃত হয়। উদাহরণ-  
 **দূর!** এ কথা কি বলতে আছে?  
 **যাকগে,** ওসব কথা থাক।

অন্যান্য ভাষায়
---------------

### ইংরেজি

আরও দেখুন: en:Interjection ও en:English interjections
ইংরেজি ভাষাতেও আবেগসূচক পদ ব্যবহৃত হয়। কিছু ইংরেজি আবেগসূচক শব্দ- Hi!, Hello!, Hmm, Hurray!, Sad!, Ouch!, Oh!, Yay, Holy Jesus!, Yup প্রভৃতি।

তথ্যসূত্র
---------

1. 1 2 3 4 5 6 7 8 9  বাংলা ভাষার ব্যাকরণ ও নির্মিতি, নবম-দশম শ্রেণি, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। ২০২১ সংস্করণ।
***আল মাদখাল ইলা উলুমিল হাদিসিশ শরিফ*** (আরবি: المدخل إلى علوم الحديث الشريف) বাংলাদেশি হাদিস গবেষক ও দেওবন্দি ইসলামি পণ্ডিত মুহাম্মদ আব্দুল মালেকের রচিত একটি উলুমুল হাদিস বিষয়ক গ্রন্থ। হাদিসের গ্রন্থগুলো বিভিন্ন ধাঁচে সংকলন করা হয়েছে। সব গ্রন্থের সংকলন পদ্ধতি এক নয়। অসংখ্য গ্রন্থাদির কোন কিতাব থেকে কীভাবে কোন বিষয়ের হাদিস বের করা হবে, সহজভাবে এর মৌলিক ধারণা দিয়েছে এই গ্রন্থটি। এটি সর্বপ্রথম ১৯৯৮ সালে প্রকাশিত হয়। গ্রন্থটির ভূমিকা লিখেছেন আব্দুর রশিদ নোমানী। প্রকাশের পর বইটি ভারত, দক্ষিণ আফ্রিকা, বাংলাদেশ সহ বিভিন্ন দেশের শিক্ষাপ্রতিষ্ঠানে পাঠ্যক্রমের অন্তর্ভুক্ত করা হয়েছে। বাংলাদেশে বড় প্রতিষ্ঠানের মধ্যে আল জামিয়া আল ইসলামিয়া পটিয়াতে সর্বপ্রথম আল মাদখালকে সিলেবাসে অন্তর্ভুক্ত করেন হারুন ইসলামাবাদী। এটি ২০২১ সালে মিশরের সংস্কৃতি মন্ত্রণালয় আয়োজিত কায়রো আন্তর্জাতিক বইমেলায় প্রকাশনীর ‘বেস্ট সেলার’ বই নির্বাচিত হয়েছে।

বৈশিষ্ট্য
---------

বইটি হাদিস সংশ্লিষ্ট বিষয়ে ভুল ব্যাখ্যাকারীদের বিরুদ্ধে বলিষ্ঠ জবাব। এতে উলুমুল হাদিসের প্রাথমিক স্তর থেকে নিয়ে রাবী ও হাদিসের তাসহীহ ও সাযঈফ সংক্রান্ত আলোচনাগুলো ধারাবাহিক ভাবে মুতাকাদ্দিম মুহাদ্দিসগণের চিন্তা এবং বর্তমান প্রান্তিকতার নিবর ও সরব খন্ডন হয়েছে। উলুমুল হাদিসের প্রাথমিক শিক্ষার্থীদের জন্য ধাপে ধাপে যে পরামর্শ ও দিকনির্দেশনার প্রয়োজনীয়তা দেখা দেয়, এ কিতাবটিতে সে বিষয়গুলো সুবিন্যস্ত ও বিস্তারিতভাবে উপস্থাপন করা হয়েছে। ভাষার সাবলীলতা ও সহজ-সরল উপস্থাপনা গ্রন্থটির প্রধান বৈশিষ্ট্য।

তথ্যসূত্র
---------

1. ↑  আল ফার্সিয়া, সিদ্দিকা (২৯ নভেম্বর ২০২১)। "Book Review: Al Madkhal ila Ulum al Hadith al Sharif"। *উলুমুলহাদিস.কম*।
2. ↑  জামান, মুনতাসির। "Book Review: "An Introduction to the Disciplines of the Noble Hadīth""। *darultahqiq.com*।
3. 1 2  চৌধুরী, মাহদী হাসান (২ আগস্ট ২০২১)। "কায়রো আন্তর্জাতিক বইমেলায় 'বেস্ট সেলার' বাংলাদেশী লেখকের দার আল রায়াহীন"। *দৈনিক নয়া দিগন্ত*।
4. 1 2  তাসলিম, নুরুদ্দীন (৫ আগস্ট ২০২১)। "উলুমুল হাদিসের ইতিহাসে দেশের জন্য এক গৌরবময় অধ্যায়"। *আওয়ার ইসলাম*।
5. ↑  তাসলিম, নুরুদ্দীন (৬ আগস্ট ২০২১)। "আল মাদখাল বাংলাদেশে সিলেবাসে অর্ন্তভুক্তি ও প্রথম প্রকাশের টুকরো স্মৃতি"। *আওয়ার ইসলাম*।
6. ↑  তাসলিম, নুরুদ্দীন (৪ আগস্ট ২০২১)। "আল মাদখাল: 'একসাথে এক কিতাবে এমন জ্ঞানগর্ভ আলোচনা পাওয়া বিরল'"। *আওয়ার ইসলাম*।

বহিঃসংযোগ
---------

* ইন্টারনেট আর্কাইভে *আল মাদখাল ইলা উলুমিল হাদিসিশ শরিফ*
**আল-মুহধার মসজিদ** (আরবি: مسجد المحضار) হলো ইয়েমেনের হাদরামামৌত প্রদেশের প্রাচীন নগরী তারিম শহরের অন্যতম ঐতিহাসিক মসজিদ। ১৫ তম শতাব্দীর সময়ে ওই শহরে বসবাসকারী ওমর-মুহধার বিন আবদুল রহমান আল-সাকাফফের নামে মসজিদটির নামকরণ করা হয়।

স্থাপত্য
--------

ভবনটি ইসলামী জ্যামিতিক কারুকাজের বৈশিষ্ট্যযুক্ত। এর গঠনপ্রণালীতে চারটি বারান্দা দ্বারা বেষ্টিত একটি উন্মুক্ত আঙ্গিনা রয়েছে। যার মধ্যে বৃহত্তমটিতে কিবলা রয়েছে, যা জ্যামিতিক, পুষ্পশোভিত এবং শাস্ত্রীয় মোটিফ দিয়ে সজ্জিত তিনটি সূক্ষ্ম ফ্রেস্কো দিয়ে তৈরি। কিবলাসহ বারান্দাটির মধ্যভাগে একটি মিনার রয়েছে, যা প্রায় ৪০ মিটার উঁচু এবং শহরের মধ্যে সর্বোচ্চ। এটি বর্গাকার আকৃতির এবং ভিতরে একটি সিঁড়ি শীর্ষ পর্যন্ত পৌঁছে গেছে। মসজিদটি ১৯১৪ সালে (১৩৩৩ হিঃ) এর আশেপাশে নির্মিত হয়েছিল এবং এটি আদোবে দ্বারা নির্মিত। ইতিমধ্যে কাদামাটির তৈরি অনেকগুলো গম্বুজের নকশাকারী, স্থপতি আওদ সালমান আফিফ আল-তিরমি এই মিনারটির নকশা করেছেন। মিনারটির রক্ষণাবেক্ষণ ও তদারকি পরিচালনা করেছিলেন আবু বকর বিন শিহাব (মৃত্যু: ১৩৪৪ হিজরী)। এটিকে তারিম শহরের দর্শনার্থী এবং গবেষকদের জন্য অন্যতম গুরুত্বপূর্ণ স্থাপত্য স্থান এবং গন্তব্য হিসাবে বিবেচনা করা হয়।

### আল-আহকাফ গ্রন্থাগার

আল-আহকাফ গ্রন্থাগারটি মসজিদ ভবনের নিচতলায় অবস্থিত, যা তারিম এবং পার্শ্ববর্তী শহরগুলোর বিপুল সংখ্যক পান্ডুলিপি সংরক্ষণের প্রয়োজনীয়তার জন্য নির্মিত হয়েছিল। ওয়াদী হাদ্রামাউত অঞ্চলে, দশম শতাব্দী থেকেই তারিমকে একটি বিশিষ্ট ইসলামী বৈজ্ঞানিক কেন্দ্র হিসাবে বিবেচনা করা হয়।

আরও দেখুন
---------

* ইয়েমেনে ইসলাম

তথ্যসূত্র
---------

1. ↑  Tarim...the town of mosques and schools  ওয়েব্যাক মেশিনে আর্কাইভকৃত ১৬ এপ্রিল ২০০৯ তারিখে. *Yemen Times*, November 2005
2. ↑  "مسجد المحضار"। ১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ মে ২০২০।
3. ↑  مسجد المحضار..منارة تناطح السحاب من "الطين" بتصميم أحد الشعراء  ওয়েব্যাক মেশিনে আর্কাইভকৃত ৭ অক্টোবর ২০১৪ তারিখেPoetry News Agency.
১৮৯৬ খ্রিস্টাব্দে আলমবাজার মঠ
**আলমবাজার মঠ** রামকৃষ্ণ সংঘ'র দ্বিতীয় মঠ।

বর্তমান অবস্থা
--------------

বিল্ডিংটি একটি ক্ষতিগ্রস্ত অবস্থায় ছিল, প্রায় সত্তর বছর ধরে অবহেলিত ছিল। অবৈধ অনুপ্রবেশের মাধ্যমে জোর করে দখল করা হয়েছিল। স্বামী আবিদানন্দের শিষ্য স্বামী সাতয়ানন্দ প্রথমে এই ঐতিহাসিক ভবন পুনর্নির্মাণের উদ্যোগ শুরু করেন। অবশেষে একটি অংশ ১৯৬৮ সালে ক্রয় করা হয়। ভাড়াটেরা মঠ প্রতিষ্ঠার বিরোধিতা করে এবং তারা ভিক্ষুকদের হুমকি দেয়। ধীরে ধীরে সমস্ত কক্ষ নতুন প্রতিষ্ঠিত শ্রী রামকৃষ্ণ সতয়ানন্দ আশ্রম দ্বারা দখল করে এবং বেশিরভাগ ভাড়াটে বিপুল ক্ষতিপূরণ প্রদানের পরে ছেড়ে চলে যেতে রাজি হন। ২০০৭ সালে পুরাতন আশ্রম ভবনটির অবশিষ্ট অংশ ক্রয় করা হয়েছিল তবে এটি তখনও সম্পূর্ণরূপে অকার্যকর ছিল না। স্বামী বিবেকানন্দ ১৫০ বছর ধরে উদযাপনের অংশ হিসেবে, ভারত সরকার আনুষ্ঠানিকভাবে আলমবাজার মঠকে জাতীয় ঐতিহ্য কাঠামোর রূপে স্বীকৃতি দিয়েছে এবং ভবনটি পুনঃস্থাপন এবং আধ্যাত্মিক সংস্কৃতির জন্য বিবেকানন্দ কেন্দ্র স্থাপনের একটি প্রকল্প শুরু করেছে। ভারতের প্রধানমন্ত্রী মনমোহন সিং একটি কৃতজ্ঞতা চিঠি লিখেছেন এবং তার সহায়তায়, সংস্কৃতি মন্ত্রণালয়, ভারত সরকার জাতীয় সংস্কৃতি তহবিল, আংশিকভাবে পুনর্নির্মাণের কাজকে সহায়তা করার জন্য এগিয়ে আসার জন্য এগিয়ে এসেছে। ভারতীয় পুরাতত্ত্ব সর্বেক্ষণ পুনর্নির্মাণ এবং পুনর্গঠন প্রকল্প গ্রহণ করেছে।

তথ্যসূত্র
---------

1. 1 2  "আলমবাজার মঠ"। ২০১৪-০১-১০ তারিখে মূল থেকে আর্কাইভ করা। সংগ্রহের তারিখ ২০১৪-০১-২৫।

বহিঃসংযোগ
---------

* প্রাতিষ্ঠানিক ওয়েবসাইট
**আয়াজ লাতিফ পালিজো** (সিন্ধি, উর্দু: اياز لطیف پلیجو‎‎) (জন্ম ১৯৬৮ সালের ১লা নভেম্বর পাকিস্তানের সিন্ধু প্রদেশের থাট্টা শহরে) হলেন একজন রাজনীতিবিদ, আইনজীবী, কর্মী, লেখক ও শিক্ষক। আয়াজ লাতিফ পালিজো হলেন কওমি আওয়ামী তাহরীকের (পিপলস ন্যাশনাল মুভমেন্ট) সভাপতি, কেন্দ্রীয় আহ্বায়ক ও সিন্ধ প্রগতিশীল জাতীয়তাবাদী জোটের (এসপিএনএ) প্রতিষ্ঠাতা, গ্র্যান্ড ডেমোক্রেটিক অ্যালায়েন্সের (জিডিএ) অন্যতম প্রতিষ্ঠাতা ও কেন্দ্রীয় মহাসচিব। ২০০৭ সাল থেকে তিনি দক্ষিণ-পূর্ব পাকিস্তানের সিন্ধু প্রদেশের বিভাজনে আপত্তি জানিয়ে বামেদের প্রতিনিধিত্ব করেছেন।

প্রাথমিক জীবন ও শিক্ষা
----------------------

আয়াজ লাতিফের মা জিজি জরিনা বেলুচ একজন বেলুচ নারী অধিকার কর্মী ছিলেন, সিন্ধিয়ানী তাহরিকের প্রতিষ্ঠাতা, লেখক, শিল্পী ও শিক্ষিকা। তাঁর পিতা রসুল বক্স পালিজো একজন সিন্ধি বামপন্থী, পণ্ডিত, লেখক ও আওয়ামী তাহরিকের প্রতিষ্ঠাতা ছিলেন। 

আয়াজ লতিফ পালিজো হায়দ্রাবাদে সিন্ধু বিশ্ববিদ্যালয়ের ওল্ড-ক্যাম্পাসে মডেল স্কুলে শিক্ষা লাভ করেন। কিশোর বয়সে, মায়ের নির্দেশনায়, আয়াজ লতিফ সিন্ধি, বেলুচি ও উর্দু অধ্যয়ন করেছিলেন। তিনি পরবর্তীতে ইংরেজি, সেরাইকি, পাঞ্জাবি ও ফার্সি ভাষায় পারদর্শী হয়ে ওঠেন।[]

আয়াজ লতিফ এগারো বছর বয়সে গুলান জাহরা বারিরা ও কওমি আওয়ামী তাহরীকের শিশু শাখা সুজাগ বার তাহরিকের কেন্দ্রীয় মহাসচিব ছিলেন। তিনি তার পরে বিশ্ববিদ্যালয়ের ছাত্র কর্মী হয়ে ওঠেন।

আয়াজ লতিফ জামশোরের মেহরান প্রকৌশল ও প্রযুক্তি বিশ্ববিদ্যালয় থেকে সিভিল ইঞ্জিনিয়ারিং এবং সিন্ধু বিশ্ববিদ্যালয় থেকে আইন বিষয়ে ডিগ্রি লাভ করেন, তিনি জামশোরো সিন্ধু বিশ্ববিদ্যালয় থেকে এলএলএম-এ প্রথম স্থান অর্জন করেন। কানাডার ব্রিটিশ কলম্বিয়া প্রদেশের ভ্যাঙ্কুভার শহরের ইউনিভার্সিটি অব ব্রিটিশ কলাম্বিয়া থেকে পরিবেশ ও নেতৃত্বের উন্নয়নে একটি ডিগ্রি লাভ করেন। আয়াজ লতিফ সিন্ধু বিশ্ববিদ্যালয় ও যুক্তরাজ্যের ওয়াই কলেজ থেকে গ্রামীণ উন্নয়নে স্নাতকোত্তর ডিগ্রিও অর্জন করেন।

আয়াজ লতিফ সপ্তম দলে নেতৃত্ব এলইএডি (পরিবেশ ও উন্নয়নের নেতৃত্ব) প্রশিক্ষণ পেয়েছিলেন।

আইন পেশা
--------

পালিজো সিন্ধু হাইকোর্টের একজন সাংবিধানিক আইনজীবী এবং সংখ্যালঘু, নারী ও শিশু অধিকারের একজন প্রধান রক্ষক। তিনি প্রধান বিচারপতি ইফতিখার মোহাম্মদ চৌধুরীর পুনরুদ্ধারের আন্দোলনে নেতৃত্ব প্রদান করেন।[]

রাজনৈতিক সক্রিয়তা
------------------

আয়াজ লাতিফ পালিজো পাকিস্তানের সভাপতি (পাকিস্তান জাতীয় আন্দোলন) কওমি আওয়ামী তাহরীকের (কিউএটি) কেন্দ্রীয় আহ্বায়ক এবং সিন্ধ প্রগতিশীল জাতীয়তাবাদী জোট (এসপিএএনএ) এর প্রতিষ্ঠাতা এবং গ্র্যান্ড ডেমোক্রেটিক অ্যালায়েন্সের (জিডিএ) প্রতিষ্ঠাতা ও কেন্দ্রীয় মহাসচিব।

তথ্যসূত্র
---------

1. 1 2  Affiliation, Party, Forums, Organization। "Palijo affiliation with organizations"। *Pakistan Herald*। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৩।
2. ↑  "Ayaz Palijo briefly detained in Hyderabad | Pakistan Today | Latest news | Breaking news | Pakistan News | World news | Business | Sport and Multimedia"। Pakistan Today। সংগ্রহের তারিখ ২৪ মে ২০১৩।
3. ↑  "Election campaigns of nationalist parties safe and sound"। Thenews.com.pk। ২৬ মে ২০১৩ তারিখে মূল থেকে আর্কাইভ করা। সংগ্রহের তারিখ ২৪ মে ২০১৩।
**আল-হালাওয়াইয়াহ মাদ্রাসা**( আরবি: الْمَدْرَسَة الْحَلَاوِيَّة, প্রতিবর্ণীকৃত: *al-Madrasa al-Ḥalāwīyah*) সিরিয়ার প্রাচীন শহর আলেপ্পোর আল-জাল্লুম জেলায় অবস্থিত একটি মাদ্রাসা। ১১২৪ সালে মাদ্রাসাটি নির্মিত হয়। ৫ম শতাব্দীর সেন্ট হেলেনার আলেপ্পোর বড় বাইজেন্টাইন গির্জার নিকটে অবস্থিত, যেখানে ঐতিহ্য অনুসারে একটি রোমান মন্দির অবস্থিত। মহান কন্সট্যান্টাইনের মা সেন্ট হেলেনা সেখানে একটি বড় বাইজেন্টাইন গির্জা তৈরি করেছিলেন।

১১২৪ সালে আলেপ্পো অবরোধের সময় যখন ক্রুসেডাররা আশেপাশের অঞ্চলে লুঠতরাজ করছিল, তখন শহরের প্রধান বিচারপতি আবু এল-হাসান মুহাম্মদ ইবনে আল-খাশাব,  বেলেক গাজীর আমলে গির্জাটিকে মসজিদে রূপান্তরিত করতে শুরু করেছিলেন। ১১৪৯ সালে নুর আল-দীন ভবনটি হানাফি মাজহাবের অনুসারীদের জন্য একটি মাদ্রাসায় রূপান্তর করেছিলেন। 

৫ম শতাব্দীর খ্রিস্টান নির্মাণের অংশ হিসাবে একটি ইসলামি স্কুলে পরিণত হয়েছিল। এটি চমৎকার মিহরাবের জন্যও পরিচিত।

আরও দেখুন
---------

* সিরিয়ার মাদ্রাসার তালিকা
* আলেপ্পোর প্রাচীন শহর
* খুসরুওয়াইয়া মসজিদ

তথ্যসূত্র
---------

1. ↑  "The Jamiʿ al-Umawi al-Kabir"। *lisa.gerda-henkel-stiftung.de*।
2. ↑  Halawiyya Mosque and Madrasa  ওয়েব্যাক মেশিনে আর্কাইভকৃত ২০১২-০৫-০৩ তারিখে Archnet Digital Library.

| * দে
* স
সিরিয়ার মাদ্রাসা |
| --- |
| আলেপ্পো | 
* আল-আহমদিয়া
* আল-ফিরদাউস
* আল-হালাওয়াইয়াহ
* আল-কামেলিয়া
* আল-মুকাদ্দামিয়া
* আল-শাদবখতিয়াহ
* আল-শরাফিয়াহ
* আল-সুলতানিয়াহ
* আল-তুরান্তাইয়াহ
* আল-উসমানিয়াহ
* আল-জাহিরিয়াহ

 |
| দামেস্ক | 
* আল-আদিলিয়াহ
* আল-ফাতিয়াহ
* আল-মুজাহিদিয়া
* নুরুদ্দিন
* আল-কিলিজিয়াহ
* আল-রুকনিয়াহ
* আল-সাহিবা
* আল-সালিমিয়া
* আল-শামিয়াতুল আল-কুবরা
* আল-সিবাইয়াহ
* আল-জাহিরিয়াহ

 |